Author: Coopex
Last saved by: Viera Obrcianová

PRÍLOHA Č.4

Z A K L A D A T E Ĺ S K Á   L I S T I N A  
na založenie akciovej spoločnosti s obchodným názvom

Správa  služieb  diplomatickému  zboru,  a.s.

V súlade s ustanoveniami paragrafov 154 a nasl. Obchodného zákonníka v platnom znení, týmto zakladateľ:

Ministerstvo zahraničných vecí SR, Hlboká 2, Bratislava
zastúpené ………

	/ ďalej len "zakladateľ"/

	zakladá akciovú spoločnosť bez výzvy na upisovanie akcií

Článok 1
Obchodné meno 

	Obchodné meno akciovej spoločnosti je: Správa služieb diplomatickému zboru, a.s.  /ďalej len "spoločnosť"/

Článok 2
Sídlo spoločnosti

	Sídlo spoločnosti je:        Palisády 31
811 06  Bratislava

Článok 3
Predmet činnosti

Predmetom činnosti spoločnosti je:

-	vecné a iné potreby zastupiteľských úradov cudzích štátov na území SR, ich predstaviteľov a zamestnancov, cudzozemských právnických osôb, obchodných zastúpení, kultúrnych a informačných stredísk, tlačových agentúr, akreditovaných novinárov, leteckých a iných dopravných spoločností,
-	údržbu, opravy a starostlivosť o objekty prenajaté cudzím zastupiteľským úradom vo vlastníctve SSDZ a objekty zastupiteľských úradov SR v zahraničí,
-	opravy a údržbu prenajatých budov, bytov a nebytových priestorov, rekonštrukcie objektov vo vlastníctve cudzích štátov na území SR, vrátane strojového zariadenia, tepelnoenergetických zariadení, rozvodov tepla a teplej vody,

-	prevádzkovanie garáží a odstavných plôch,
-	prevádzkovanie zariadení slúžiacich na rekonštrukciu a regeneráciu,
-	konferenčný servis,
-	kúpa tovaru za účelom jeho predaja iným prevádzkovateľom živnosti (veľkoobchod) v rozsahu voľnej živnosti,
-	kúpa tovaru za účelom jeho predaja konečnému spotrebiteľovi (maloobchod) v rozsahu voľnej živnosti,
-	      prenájom spotrebného a priemyselného tovaru,
-	prenájom nehnuteľností s poskytovaní doplnkových služieb,
-	sprostredkovateľská činnosť v rozsahu voľnej živnosti,
-	konzultačná a poradenská činnosť v oblasti nehnuteľností v rozsahu voľnej živnosti,
-	výskum trhu a verejnej mienky v oblasti realít a nehnuteľností v rozsahu voľnej živnosti,
-	obstarávateľská činnosť spojená so správou a prenájmom nehnuteľností,
-	inžinierska činnosť okrem vybraných činností vo výstavbe,
-	reklamná a propagačná činnosť,
-	organizovanie kurzov, seminárov a školení,
-	sprostredkovanie, kúpa, predaj a prenájom nehnuteľností,
-	administratívne práce pre zastupiteľské úrady, ako aj ďalšie potreby špecifikované zriaďovateľom,
-	sprostredkovanie predaja nehnuteľností podľa platnej právnej úpravy,
-	automatizované spracovanie dát,
-	murárstvo,
-	obkladačské práce,
-	výkon činnosti stavebného dozoru,
-	vykonávanie drobných jednoduchých stavieb a poddodávok pre uvedené stavby,
-	uskutočňovanie pozemných stavieb, zmien, stavebných úprav a údržbárskych prác,
-	práca na počítači,
-	ubytovacie služby v ubytovacích zariadeniach s prevádzkovaním pohostinských činností v týchto zariadeniach,
-	prevádzka ubytovacích zariadení.

Článok 4
Doba trvania spoločnosti

	Spoločnosť sa zakladá na dobu neurčitú.

Článok 5
Základné imanie 

Základné imanie je 1.595.000.000,- Sk ( slovom jedna miliarda päťstodeväťdesiatpäť miliónov slovenských korún ) vytvorené nepeňažným vkladom zakladateľa 
	Nepeňažný vklad je určený a ocenený znaleckým posudkom dvoch znaleckých organizácií ÚEOS-Komercia, a.s., a IMP. spol. s r.o..

Článok 6
Akcie

1.	Základné imanie spoločnosti je rozdelené na 15 950 (slovom pätnásťtisíc deväťstopäťdesiat) akcií, z ktorých každá akcia má menovitú hodnotu 100.000,- Sk (slovom stotisíc slovenských korún).

2.	Akcie budú vydané ako akcie na meno v zaknihovanej podobe.
Článok 7
Vklad zakladateľa

1.	Zakladateľ splatí celé upísané základné imanie formou nepeňažného vkladu identifikovaného v článku 6. tejto zakladateľskej listiny ku dňu podania návrhu na zápis spoločnosti do obchodného registra.

2.	Správu vkladu pred zápisom spoločnosti do obchodného registra bude vykonávať zakladateľ Ministerstvo zahraničných veci SR, Hlboká 2, Bratislava.

Článok 8
Predstavenstvo a dozorná rada

1.	Predstavenstvo spoločnosti má troch členov. Zakladateľ za členov predstavenstva spoločnosti zvolil :

	-	..............................., r.č........................, bytom ...........................................
	-	..............................., r.č........................, bytom ...........................................
-	      ..............................., r.č........................., bytom ...........................................

	Vyššie menovaní vyslovili svoj súhlas so svojim zvolením za členov predstavenstva spoločnosti.

2.	Dozorná rada spoločnosti má troch členov. Zakladateľ za členov dozornej rady spoločnosti zvolil :

	-	............................, r.č..................., bytom, ..........................................
-	      ............................, r.č...................., bytom, ..........................................	

Zamestnanci spoločnosti zvolili za člena dozornej rady:

-	       ............................, r.č..................., bytom, ..........................................
-	
	Vyššie menovaní vyslovili svoj súhlas so svojim zvolením za členov dozornej rady spoločnosti.

Článok 9
Osobitné ustanovenia

1.	Spoločnosť sa zakladá jednorázovo, lebo zakladateľ sám splatí celé základné imanie, preto sa nebude vykonávať upisovanie akcií a neuskutoční sa ustanovujúce valné zhromaždenie.

2.	Vo všetkých veciach zaväzujúcich spoločnosť, sú oprávnení konať všetci členovia predstavenstva. Podpisovať za spoločnosť vo všetkých veciach sú oprávnení všetci členovia predstavenstva.

3.	Podpisovanie za spoločnosť sa vykoná tak, že k vytlačenému alebo napísanému názvu spoločnosti, menám a funkciám pripojí svoj podpis predseda predstavenstva alebo podpredseda predstavenstva a člen predstavenstva.

Článok 10
Záverečné ustanovenia

1.	Súčasťou tejto zakladateľskej zmluvy sú stanovy spoločnosti schválené valným zhromaždením.

2.	Na dôkaz pravdivosti toho, čo je vyššie uvedené, pripája zakladateľ svoj podpis.

	V Bratislave, dňa .........................

…………………..